NARIADENIE KOMISIE (ES) č. 956/96
z 30. mája 1996,
ktorým sa mení a dopĺňa nariadenie (ES) č. 2883/94 ustanovujúce bilanciu prognózovaných dodávok poľnohospodárskych výrobkov pre Kanárske ostrovy, ktoré sú zahrnuté pod osobitné opatrenia ustanovené v článkoch 2, 3, 4 a 5 nariadenia Rady (EHS) č. 1601/92
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 822/87 zo 16. marca 1987 o spoločnej organizácii trhu s vínom1, naposledy zmenené a doplnené nariadením (ES) č. 1544/952, najmä na jeho článok 56 ods. 4,
so zreteľom na nariadenie Rady (EHS) č. 1601/92 z 15. júna 1992 o osobitných opatreniach pre Kanárske ostrovy vzhľadom na určité poľnohospodárske výrobky3, naposledy zmenené a doplnené nariadením Komisie (ES) č. 2537/954, a najmä na jeho článok 3 ods. 3 a článok 7 ods.2,
keďže nariadením Komisie (ES) č. 2805/95 z 5. decembra 1995, ktorým sa stanovujú vývozné náhrady v sektore vína a ktorým sa ruší nariadenie (EHS) č. 2137/935, sa mení a dopĺňa spôsob, akým sa stanovujú vývozné náhrady v sektore vína prostredníctvom ich vyjadrenia v hektolitroch bez ohľadu na stupeň alkoholu v nich;
keďže výška pomoci uvedenej v článku 3 ods. 2 nariadenia (EHS) č. 1601/92 zodpovedá výške náhrady pri zohľadnení podmienok vyplývajúcich zo zemepisnej situácie súostrovia; keďže výška pomoci sa upraví v dôsledku zmien a doplnení ohľadom výšky náhrady v horeuvedenom nariadení;
keďže opatrenia stanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
Príloha XII časť B k nariadeniu Komisie (ES) č. 2883/946 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. mája 1996